《贺鹤林吴尚书赴召除隆兴》
宋代·宋伯仁

鸾翔芝检下溪堂，醉梦惊回午正凉。
宠报帝俞催宰相，且将州绂召文昌。
苹花襟袖宫花近，诗草帘栊谏草香。
大化一新多吉士，卷阿历历告成王。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。